b'\n_START_ARTICLE_\nSyracuse Stars\n_START_SECTION_\nZgodovina\n_START_PARAGRAPH_\nLeta 1930 so klub iz lige International Hockey League (IHL) po imenu Hamilton Tigers novi lastniki odkupili in ga prestavili v Syracuse, kjer je za\xc4\x8del delovati pod novim imenom Syracuse Stars.  Mo\xc5\xa1tvo je prvih \xc5\xa1est sezon igralo v ligi IHL (od 1930 do 1936), po ukinitvi lige IHL pa v ligi International-American Hockey League (od 1936 do 1940)._NEWLINE_Prvih pet sezon klubu ni prineslo ve\xc4\x8djih uspehov ali lovorik, medtem ko je v sezoni 1935/36 klub osvojil prvo mesto v Vzhodni diviziji._NEWLINE_Med sezono 1936/37, prvo v ligi I-AHL, je klub osvojil prvo mesto Zahodne divizije in posledi\xc4\x8dno pokal F. G. "Teddy" Oke Trophy. Ob koncu sezone se je klub v zgodovino zapisal kot prvi, ki je osvojil pokal Calder Cup za prvaka lige. To mu je uspelo, potem ko je v finalu premagal mo\xc5\xa1tvo Philadelphia Ramblers. V finale Calder Cupa so se Starsi uvrstili tudi naslednjo sezono, a so tam izgubili proti mo\xc5\xa1tvu Providence Reds._NEWLINE_Po \xc5\xa1tirih sezonah v ligi I-AHL je klub prevzel Louis M. Jacobs, lastnik podjetja Jacob\'s Concessions, in ga preselil v Buffalo, New York. Tam je za\xc4\x8del delovati pod novim imenom Buffalo Bisons.'